**Ellen Lee DeGeneresová** (\* 26. január 1958, Metairie, Louisiana, Spojené štáty) je americká komička, televízna moderátorka, herečka, spisovateľka, producentka a aktivistka hnutia LGBT. DeGeneres vystupovala v populárnom sictome *Ellen* (1994 – 1998) a od roku 2003 moderuje svoju vlastnú talkshow *The Ellen DeGeneres Show.*

Jej kariéra Stand up komičky začala v 80tich rokoch a zahŕňala aj vystúpenia v roku 1986 v *The Tonight Show Starring Johnny Carson* v hlavnej úlohe s Johnnym Carsonom. Ako filmová herečka účinkovala vo filmoch ako *Mr.Wrong* (1996), *EDtv* (1999) a *The Love Letter* (1999). Svoj hlas prepožičala animovanej postavičke Dory v animovanom filme *Hľadá sa Nemo* (2003) a *Hľadá sa Dory* (2016) od spoločnosti Pixar Animation Studios. Práve kvôli filmu Hľadá sa Nemo bola nominovaná na Saturn Award for Best Supporting Actress v kategórii najlepšia herečka vo vedľajšej úlohe a vyhrala ju. Bolo to prvýkrát, čo vyhrala nejaká herečka toto ocenenie za hlasový výkon. V roku 2010 bola porotcom v deviatej sérii *American Idol.*

Účinkovala v dvoch televíznych sitcomoch, *Ellen* v rokoch 1994 až 1998 a *The Ellen Show* od roku 2001 do roku 2002. Počas štvrtej série Ellen v roku 1997, priznala svoju lesbickú orientáciu počas vystúpenia v *The Oprah Winfrey Show*. Jej seriálový charakter, Ellen Morgan, taktiež priznala svoju orientáciu svojej terapeutke, ktorú hrala Winfrey a seriál pokračoval v skúmaní rôznych otázok týkajúcich sa LGBT. Toto priznanie z nej urobilo prvú verejne známu osobu, ktorá sa hlási otvorene k homosexualite, a ktorá v televízii zároveň otvorene hrá lesbický charakter seriálovej postavy. V roku 2008 si vzala svoju dlhoročnú priateľku Portia de Rossi.

DeGeneres hosťovala Academy Awards, Grammy Award a Primetime Emmy Award. Je autorkou štyroch kníh a založila svoju vlastnú nahrávaciu spoločnosť Eleveneleven, ako aj produkčnú spoločnosť A Very Good Production. Taktiež spustila vlastnú značku životného štýlu pod názvom "ED Ellen DeGeneres", ktorá sa skladá z kolekcie odevov, doplnkov, tiež doplnkov do domácnosti, pre deti a aj zvieratá.

Získala 30 cien Emmy Award, 20 cien People’s Choice Awards (viac ako ktorákoľvek iná osoba) a mnoho ďalších ocenení za jej prácu a charitatívne úsilie. V roku 2016 dostala medailu od prezidenta Baracka Obamu Presidential Medal of Freedom.

Rodina a vzdelanie
------------------

DeGeneres sa narodila a vyrastala v Metairie, Louisiana v rodine jazykovej terapeutky Elizabeth Jane (rod. Pfeffer) a poisťovacieho agenta Elliott Everett DeGeneres. Má jedného brata, Vance, ktorý je hudobník a producent. Ellen má francúzskych, anglických, nemeckých a írskych predkov. Bola vychovávaná ako kresťanka. V roku 1973 sa jej rodičia rozišli a o rok neskôr rozviedli. Krátko na to, si jej matka vzala obchodníka menom Roy Gruessendorf. Betty Jane a Ellen sa s ním presťahovali z New Orleans do Atlanta, v štáte Texas. Jej brat Vance zostal s jeho otcom. Vo februári 2011, v jednej z epizód svojej show, povedala svojmu publiku o liste z New England Historic Genealogical Society, ktorý potvrdzuje, že je 15tou sesternicou Catherine, Duchess of Cambringe (Vojvodkyňa z Cambringe) prostredníctvom spoločného predka Thomasa Fairfaxa.

DeGeneres absolvovala strednú školu v Atlante v máji 1976. Po skončení prvého ročníka strednej školy v Metairie, Louisiane. Vrátila sa späť do New Orleans, kde navštevovala University of New Orleans a špecializovala sa na komunikačné štúdiá. Po jednom semestri opustila školu, aby vykonávala administratívnu prácu v advokátskej kancelárii so svojou sesternicou Laurou Gillen. V začiatkoch pracovala v J.C.Penney a bola čašníčkou v T.G.I.Friday´s a v iných reštauráciách, taktiež pracovala ako maliarka domov, hosteska a barmanka. Mnohé skúsenosti v jej komediálnej práci sa vzťahovali na zážitky z jej detstva a z jej pracovných skúseností.

Stand-up kariéra
----------------

Ellen DeGeneres v roku 2009.Ellen DeGeneres v roku 2009.
DeGeneres začala vystupovať v malých kluboch a kaviarňach. Do roku 1981 bola hlavných účinkujúcim v Clyde´s Comedy Club v New Orleans. V tejto dobe cituje Woody Allena a Steve Martina ako dva svoje hlavné komediálne vzory. Začiatkom osemdesiatych rokov začala svoje celoštátne turné a v roku 1984 bola v Amerike vyhlásená ako najzábavnejšia osobnosť televíznej stanice Showtime´s.

### Netflix

Na začiatku roku 2017 bolo oznámené verejnosti, že DeGeneres sa objaví v úplne novom formáte Stand up vystúpení pod záštitou spoločnosti Netflix. "Ubehlo 15 rokov, odkedy som vystupovala ako Stand-up komik." povedala DeGeneres vo vyhlásení. "A napíšem to teraz, nemôžem sa dočkať. Budem Vás informovať, kedy a kde budem natáčať môj špeciál pre Netfilx. Som nadšená, že to robím a že to uvidíte."

Filmová kariéra
---------------

Práca Ellen koncom 80. a začiatkom 90. rokov obsahovala film *Šišaté hlavy v New Yorku (originál Coneheads*). DeGeneres vystupovala v sérii filmov s názvom Ellen´s Energy Adventure, ktorá je súčasťou atrakcie Universe of Energy a pavilónu Walt Disney World´s Epcot. Súčasťou filmu boli Bill Nye, Alex Trebek, Michael Richards a Jamie Lee Curtis.

Televízna kariéra
-----------------

Prvá televízna úloha, v ktorej účinkovala pravidelne, bol krátky sitcom s názvom *Open House* z dielne spoločnosti FOX Broadcasting Company. Hrala úlohu administratívnej pracovníčky v realitnej spoločnosti. V seriály s ňou hrali Alison LaPlaca a Mary Page Keller. V roku 1992 producenti Neal Marlens a Carol Black obsadili DeGeneres do seriálu *Laurie Hill,* do role zdravotnej sestry Nancy Macintyre. Seriál skončil po štyroch sériách, ale Marlens a Black boli ohromení výkonom DeGeneres a čoskoro ju obsadili do ďalšieho seriálu These Friends of Mine, ktorý vytvorili spoločne s David S. Rosenthal.

Jej komediálna kariéra sa stala základom úspešného sitcomu *Ellen*, ktorý sa počas svojej prvej série volal *These Friends of Mine*. Táto show sa stala populárnou v niekoľkých svojich sériach práve vďaka humoru DeGeneres, ktorý spočíva v tom, že čerpá z každodenného života. DeGeneres bola označovaná ako ženská verzia Seinfeld.

Ellen DeGeneres a Michelle Obama v jej show The Ellen Show (2003).Ellen DeGeneres a Michelle Obama v jej show The Ellen Show (2003).
Ellen dosiahla vrchol popularity v apríli 1997, keď v *The Oprah Winfrey Show* hovorila otvorene o svojej homosexualite a priznala sa, že je lesbička. To isté urobila aj jej postava v sitcome, kde jej terapeutku hrala Oprah Winfrey. Seriál skončil v máji 1998. DeGeneres sa vrátila k vystúpeniam ako Stand-up komička a neskôr sa presadila ako úspešná moderátorka vlastnej talk show.

DeGeneres sa vrátila do televízie v roku 2001 s novým seriálom spoločnosti CBS, s názvom *The Ellen Show*.

DeGeneres spustila dennú televíznu talk show s názvom *The Ellen DeGeneres Show* v septembri 2003. Je to jedna z niekoľkých talk-show s celebritnými hosťami a jedna z najsledovanejších talk-show. Rating sledovanosti sa neustále zvyšuje a dostáva neustále vysoké hodnotenia. V prvej sezóne bola nominovaná na 11 Daytime Emmy Awards a získala 4, vrátane Best Talk Show. Show vyhrala 25 Emmy Award za prvé tri sezóny. DeGeneres je známa svojim tancom a spievaním s publikom na začiatku každej show a počas reklamných prestávok. Často rozdáva bezplatné ceny a výlety svojmu štúdiovému publiku za pomoci svojich sponzorov.

V máji 2007 bola hospitalizovaná kvôli potrhanému väzivu na chrbte, ale pokračovala vo vysielaní svojej talk-show s vysvetlením, že show musí pokračovať. Jej hostia sedeli tiež na nemocničných posteliach. Dňa 1. mája 2009 oslávila DeGeneres svoju 1000. epizódu, kde okrem iného predstavila hostí ako Oprah Winfreyová, Justin Timberlake a Paris Hiltonová.

Dňa 9. septembra 2009 bolo potvrdené, že DeGeneres nahradí Paula Abdul v úlohe porotcu v deviatej sérii American Idol. Súťaž opustila po jednej sezóne, aj napriek tomu, že sa uvádzalo, že podpísala zmluvu na ďalších päť sezón. Ako neskôr uviedla: "Necitíla som, že je to to správne pre mňa". 

Dňa 10. januára 2019 bolo oznámené, že pomôže herečke Sarah Michelle Gellar s režírovaním filmu *Sometimes I Lie.*

Awards show
-----------

DeGeneres sa dostalo širokej pozornosti, keď 4. novembra 2001 hostila televízne vysielanie udeľovania cien Emmy Award. Po dvoch zrušeniach kvôli obavám, ktoré vznikli po Útoky z 11. septembra 2001, sa očakávalo, že ceremoniál sa bude niesť v pochmúrnom tóne. Ale DeGeneres dostala niekoľkokrát za večer potlesk (Standing Ovation), vrátane za výrok: "Čo by mohlo postrašiť Taliban viac než vidieť lesbičku v pánskom obleku obklopenú Židmi."

Ellen DeGeneres v roku 2004 na oslave Oprah Winfrey.Ellen DeGeneres v roku 2004 na oslave Oprah Winfrey.
V auguste 2005 DeGeneres hostila udeľovanie cien Primetime Emmy Award, ktoré sa konalo 18. septembra 2005. Bolo to tri týždne po hurikáne Katrina, takže opäť, už po druhýkrát hostila udeľovanie významných cien po národnej tragédii. Tiež hostila udeľovanie cien Grammy Award v rokoch 1996 a 1997.

7. septembra 2006 bola Degeneres vybraná, že bude uvádzať 79. ročník Academy Awards (Udeľovanie Oskarov), ktoré sa konalo 25. februára 2007. Bola prvá homosexuálne orientovaná osobnosť, ktorá hostila túto udalosť a získala veľmi pozitívne ohlasy ohľadne celovečerného moderovania. A za tento výkon bola nominovaná cenou Emmy Award.

2. augusta 2013 bolo oznámené, že DeGeneres bude hostiteľom 86. ročníka Academy Awards po druhýkrát, ktorý sa konal dňa 2. marca 2014. Počas večera uviedla, že chce vytvoriť nový rekord s Meryl Streepová, ktorá bola v ten večer nominovaná po 17-krát. Vyzvala ďalšie celebrity, aby sa k nim pripojili a urobili spoločné selfie, ktoré sa stalo druhým najviac retweetovaným tweetom v sieti Twitter vôbec. Počas 40 minút po vzniku fotky, zaznamenala 1,8 milióna pozretí. Do konca slávnostného večera bola snímka navštívená viac ako 2 miliónykrát a neskôr dosiahla rekord 3,4 milióna pozretí. O prvenstvo bojuje s predchádzajúcim rekordom, ktorý drží prezident Barack Obama po svojom víťazstve v prezidentských voľbách v roku 2012.

Iné aktivity
------------

### ED Ellen DeGeneres

Ellen spustila svoju značku životného štýlu pod názvom ED by Ellen v lete roku 2015. Po uvedení pár kolekcií na začiatku, sa jej názov zmenil na ED Ellen DeGeneres a značka sa zaradila k licencovaným obchodným značkám. Kolekcia zahŕňa odevy, obuv, doplnky, veci pre domáce zvieratá, deti a predmety do domácnosti.

### Dabing

DeGeneres prepožičala svoj hlas animovanej postave Dory, priateľskej rybe s krátkodobou pamäťou, v animovanom filme spoločnosti Pixar, *Hľadá sa Nemo* v roku 2003. Za svoj hlasový výkon ako Dory získala DeGeners ocenenie The Saturn Award z the Academy of Science Fiction, Fantasy & Horror Films za najlepšiu herečku vo vedľajšej úlohe, taktiež ocenenie Nickelodeon Kids' Choice Awards za Najlepší hlas z animovaného filmu, a Annie Award z medzinárodnej asociácie s názvom The International Animated Film Association za výnimočné hlasové herectvo.

Svoj hlas tiež poskytla psovi, ktorý hral vo filme *Dr. Dollitle* s Eddiem Murphym. A znovu postave Dory v ďalšom animovanom filme *Hľadá sa Dory* z roku 2016.

### Obchodný hovorca

Spolupracovala s veľkými obchodnými spoločnosťami ako American Express a kozmetickou firmou CoverGirl a účinkovala v ich reklamách. Na jar 2012 sa stala hovorcom veľkej obchodnej spoločnosti J.C.Penney.

### Eleveneleven

Dňa 26. mája 2010 oznámila, že začina nahrávať pod vlastnou značkou "eleveneleven". Vysvetlila jej výber mena tým, že často vidí čislo 11:11 pri jej pohľade na hodiny.

Osobný život
------------

Ellen DeGeneres s jej manželkou Portiou de Rossi (2012)Ellen DeGeneres s jej manželkou Portiou de Rossi (2012)
Forbes (magazín) odhadol zisk DeGeneres na 77 miliónov USD v roku 2017. V roku 2015 bola DeGeneres menovaná 50. najsilnejšou ženou na svete podľa Forbes a číslo dva na zozname World Pride Power. Do 30. júla 2017 má DeGeneres viac ako 71 miliónov sledovateľov na Twitter a 47 miliónov na Instagram, čo je šiesty najviac sledovaný použivateľ na Twitteri a 28. najviac sledovaný používateľ na Instagrame.

### Sexuálna orientácia a partnerstvá

V roku 1997 priznala DeGeneres, že je lesbička. Zverejnenie jej sexuálnej orientácie vyvolalo silný záujem amerického bulváru. To narušilo jej profesionálnu kariéru a dostala depresie. V knihe *Love, Ellen*, jej matka Betty DeGeneres opisuje, že bola spočiatku šokovaná, keď jej dcéra priznala svoju orientáciu, ale odvtedy sa stala jej najsilnejším podporovateľom.

V tom istom čase DeGeneres začala romantický vzťah s herečkou Anne Heche, ktorý trval do augusta 2000. Od roku 2000 do roku 2004 udržiavala DeGeneres úzky vzťah s herečkou, režisérkou a fotografkou Alexandra Hedison.

Od roku 2004 má DeGeneres vzťah s herečkou Portiou de Rossi. Po zrušení zákazu manželstva rovnakého pohlavia v Kalifornii, sa DeGeneres a de Rossi zosobášili v auguste 2008 vo svojom dome v Beverly Hills, Kalifornia, kde žijú so svojimi štyrmi psami a troma mačkami. Dňa 6. augusta 2010 podala de Rossi žiadosť o právnu zmenu mena na Portia Lee James DeGeneres. Návrh bol udeľený 23. septembra 2010. Obe sú veľké milovníčky zvierat a vegánky.

### Humanitárstvo

V novembri 2011 ju ministerka zahraničných vecí Hillary Clintonová vymenovala za osobitného vyslanca pre globálnu informovanosť o AIDS.

V januári 2018 Ellenina manželka Portia de Rossi darovala k jej 60tym narodeninám permanentnú domácnosť pre gorily v Rwande, vybudovanú v jej mene pre nadáciu Digit Fund. Tento dar bol súčasťou novej skupiny Digit Fund, ktorá sa teraz nazýva "Ellen DeGeneres Wildlife Fund".

Filmografia
-----------

### Film

| Rok | Názov | Rola | Poznámky |
| --- | --- | --- | --- |
| 1990 | *Arduous Moon* | Seba | Krátky film |
| 1991 | *Wisecracks* | Seba | Dokument |
| 1993 | *Šišaté hlavy v New Yorku* | Trénerka |  |
| 1994 | *Trevor* | Seba | Krátky film |
| 1996 | *Mr. Wrong* | Martha Alston |  |
| 1998 | *Zbohom, láska* | Sgt. Rita Pompano |  |
| 1998 | *Doktor Dolittle* | Prologue Dog (hlas) |  |
| 1999 | *EDtv* | Cynthia |  |
| 1999 | *The Love Letter* | Janet Hall |  |
| 2003 | *Hľadá sa Nemo* | Dory (hlas) |  |
| 2003 | *Exploring the Reef* | Dory (hlas) | Krátky film |
| 2003 | *Sláva len pre mŕtvych* | Seba |  |
| 2004 | *My Short Film* | Seba | Krátky film |
| 2014 | *Unity* | Rozprávač | Dokument |
| 2016 | *Hľadá sa Dory* | Dory (hlas) |  |

### Televízia

| Rok | Názov | Rola | Poznámky |
| --- | --- | --- | --- |
| 1989 – 1990 | *Open House* | Margo Van Mete | 2 epizódy |
| 1990 – 1992 | *One Night Stand* | Seba | 2 epizódy |
| 1992 | *Laurie Hill* | Nancy MacIntyre | 10 epizód |
| 1994 – 1998 | *Ellen* | Ellen Morgan | 109 epizód; tiež ako scenáristka a výkonná producentka |
| 1995 | *Roseanne* | Dr. Whitman | Epizóda: „The Blaming of the Shrew" |
| 1996 | *The Dana Carvey Show* | Ellen Morgan | Epizóda: „The Mountain Dew Dana Carvey Show" |
| 1996 – 1997 | *The Larry Sanders Show* | Seba | 2 epizódy |
| 1996 | *38th Annual Grammy Awards* | Seba (moderátorka) | TV špeciál |
| 1997 | *39th Annual Grammy Awards* | Seba (moderátorka) | TV špeciál |
| 1998 | *Mad About You* | Nancy Bloom | Epizóda: „The Finale" |
| 2000 | *Ellen DeGeneres: The Beginning* | Seba | Stand-up špeciál |
| 2000 | *Keby steny mohli hovoriť 2* | Kal | TV film |
| 2001 | *Saturday Night Live* | Seba (moderátorka) | Epizóda: „Ellen DeGeneres/No Doubt" |
| 2001 | *On the Edge* | Operátorka | Segment: „Reaching Normal" |
| 2001 | *Will & Grace* | Sestra Louise | Epizóda: „My Uncle the Car" |
| 2001 | *53rd Primetime Emmy Awards* | Seba (moderátorka) | TV špeciál |
| 2001 – 2002 | *The Ellen Show* | Ellen Richmond | 18 epizód; tiež ako výkonná producentka |
| 2003 | *Ellen DeGeneres: Here and Now* | Seba | Stand-up špeciál |
| 2003 – súčasnosť | *The Ellen DeGeneres Show* | Seba (moderátorka) | Tiež ako tvorkyňa, scenáristka a výkonná producentka |
| 2003 | *55th Primetime Emmy Awards* | Seba (spolu-moderátorka) | TV špeciál |
| 2004 | *Odpočívaj v pokoji* | Seba | Epizóda: „Parallel Play" |
| 2005 | *Joey* | Seba | Epizóda: „Joey and the Sex Tape" |
| 2005 | *57th Primetime Emmy Awards* | Seba (moderátorka) | TV špeciál |
| 2007 | *Ellen's Really Big Show* | Seba (moderátorka) | TV špeciál |
| 2007 | *79th Academy Awards* | Seba (moderátorka) | TV špeciál |
| 2007 | *Sesame Street* | Seba | Epizóda: „The Tutu Spell" |
| 2008 | *Ellen's Even Bigger Really Big Show* | Seba (moderátorka) | TV špeciál |
| 2009 | *Ellen's Bigger, Longer & Wider Show* | Seba (moderátorka) | TV špeciál |
| 2010 | *American Idol* | Seba (porotkyňa) | 9. séria |
| 2010 | *Simpsonovci* | Seba (hlas) | Epizóda: „Judge Me Tender" |
| 2010 | *Christmas in Washington* | Seba (moderátorka) | TV špeciál |
| 2014 | *86th Academy Awards* | Seba (moderátorka) | TV špeciál |
| 2016 | *Teória veľkého tresku* | Seba | Epizóda: „The Geology Elevation" |

#### Ako výkonná producentka

| Rok | Názov | Poznámky |
| --- | --- | --- |
| 2012 – 2014 | *Bethenny* | 170 epizód |
| 2015 | *Repeat After Me*  | 8 epizód |
| 2015 – súčasnosť | *Ellen's Design Challenge*  | 6 epizód |
| 2015 | *One Big Happy* | 6 epizód |
| 2016 – súčasnosť | *Little Big Shots* | 6 epizód |
| 2018 | *Green Eggs and Ham* |  |
| TBA | *Castle Hangnail* |  |

### Videohry

| Rok | Názov | Hlas |
| --- | --- | --- |
| 1996 | *9: The Last Resort* | The Octopus Lady |
| 2003 | *Finding Nemo* | Dory (len počas scén z filmu) |
| 2016 | *Disney Infinity 3.0* | Dory |

Diskografia
-----------

| Rok | Album | Poznámky |
| --- | --- | --- |
| 1996 | *Ellen DeGeneres: Taste This* | komediálny Koncertný album |

Bibliografia
------------

* DEGENERES, Ellen. *My Point...And I Do Have One*. New York : Bantam Books, 1995. ISBN 0-553-09955-8.
* DEGENERES, Ellen. *The Funny Thing Is...*. New York : Simon & Schuster, 2003. ISBN 0-7432-4761-2.
* DEGENERES, Ellen. *Seriously...I'm Kidding*. New York : Grand Central Publishing, 2011. ISBN 0-446-58502-5.
* DeGeneres, Ellen. *Home*. [s.l.] : Grand Central Life & Style, 2015. ISBN 1455533564.

Iné projekty
------------

Commons
* Spolupracuj na Commons Commons ponúka multimediálne súbory na tému **Ellen DeGeneresová**

Referencie
----------

1. ↑  KEEGAN, Rebecca. 'The Good Dinosaur' moved to 2015, leaving Pixar with no 2014 film. *The Los Angeles Times*, September 18, 2013. Dostupné online [cit. 2013-09-18].
2. ↑
3. ↑

Zdroj
-----

*Tento článok je čiastočný alebo úplný preklad článku Ellen DeGeneres na anglickej Wikipédii.*

| * z
* d
* u
Držitelia ceny Daytime Emmy za najlepšieho moderátora Talk Show |
| --- |
| 1974 - 1979 | 
* Dinah Shore (1974)
* Barbara Waltersová (1975)
* Dinah Shore (1976)
* Phil Donahue (1977)
* Phil Donahue (1978)
* Phil Donahue (1979)

 |
| 1980 - 1989 | 
* Phil Donahue (1980)
* Hugh Downs (1981)
* Phil Donahue (1982)
* Phil Donahue (1983)
* Gary Collins (1984)
* Phil Donahue (1985)
* Phil Donahue (1986)
* Oprah Winfreyová (1987)
* Phil Donahue (1988)
* Sally Jessy Raphael (1989)

 |
| 1990 – 1999 | 
* Joan Rivers (1990)
* Oprah Winfreyová (1991)
* Oprah Winfreyová (1992)
* Oprah Winfreyová (1993)
* Oprah Winfreyová (1994)
* Oprah Winfreyová (1995)
* Montel Williams (1996)
* Rosie O'Donnell (1997)
* Rosie O'Donnell / Oprah Winfreyová (1998)
* Rosie O'Donnell (1999)

 |
| 2000 – 2009 | 
* Rosie O'Donnell (2000)
* Rosie O'Donnell / Regis Philbin (2001)
* Rosie O'Donnell (2002)
* Wayne Brady (2003)
* Wayne Brady (2004)
* Ellen DeGeneresová (2005)
* Ellen DeGeneresová (2006)
* Ellen DeGeneresová (2007)
* Ellen DeGeneresová (2008)
* Whoopi Goldberg, Joy Behar, Sherri Shepherd, Elisabeth Hasselbeck & Barbara Waltersová (2009)

 |
| 2010 – 2014 | 
* Mehmet Oz (2010)
* Regis Philbin a Kelly Ripa / Mehmet Oz (2011)
* Regis Philbin a Kelly Ripa (2012)
* Ricki Lake (2013)
* Katie Couric / Mehmet Oz (2014)

 |

| * z
* d
* u
Držiteľky ceny Saturn Award pre najlepšiu herečku vo vedľajšej úlohe |
| --- |
| 1974 - 1999 | 
* Ida Lupino (1974/75)
* Bette Davisová (1976)
* Susan Tyrrell (1977)
* Dyan Cannon (1978)
* Veronica Cartwrightová (1979)
* Eve Brent (1980)
* Frances Sternhagenová (1981)
* Zelda Rubinsteinová (1982)
* Candy Clark (1983)
* Polly Holliday (1984)
* Anne Ramsey (1985)
* Jenette Goldstein (1986)
* Anne Ramsey (1987)
* Sylvia Sidney (1988)
* Whoopi Goldberg (1989/90)
* Mercedes Ruehl (1991)
* Isabella Rosselliniová (1992)
* Amanda Plummer (1993)
* Mia Sara (1994)
* Bonnie Hunt (1995)
* Alice Krige (1996)
* Gloria Stuartová (1997)
* Joan Allenová (1998)
* Patricia Clarksonová (1999)

 |
| 2000 - súčasnosť | 
* Rebecca Romijnová-Stamosová (2000)
* Fionnula Flanaganová (2001)
* Samantha Morton (2002)
* Ellen DeGeneresová (2003)
* Daryl Hannahová (2004)
* Summer Glauová (2005)
* Famke Janssenová (2006)
* Marcia Gay Hardenová (2007)
* Tilda Swintonová (2008)
* Sigourney Weaverová (2009)
* Mila Kunisová (2010)
* Emily Bluntová (2011)
* Anne Hathawayová (2012)
* Scarlett Johanssonová (2013)
* Rene Russo (2014)
* Jessica Chastainová (2015)
* Tilda Swintonová (2016)
* Danai Gurira (2017)
* Zendaya (2018/2019)
* Ana de Armasová (2019/2020)
* Awkwafina (2021(2022)

 |

| * z
* d
* u
Držiteľky ceny Satellite pre najlepšiu herečku - televízny seriál (muzikál, komédia) |
| --- |
| 1996 - 2020 | 
* Jane Curtin (1996)
* Tracey Ullman (1997)
* Ellen DeGeneresová (1998)
* Illeana Douglas (1999)
* Lisa Kudrowová (2000)
* Debra Messingová (2001)
* Debra Messingová (2002)
* Jane Kaczmarek (2003)
* Portia de Rossi (2004)
* Felicity Huffman / Mary-Louise Parker (2005)
* Marcia Crossová (2006)
* America Ferrera (2007)
* Tracey Ullman (2008)
* Lea Michele (2009)
* Laura Linneyová (2010)
* Martha Plimpton (2011)
* Kaley Cuocová (2012)
* Taylor Schillingová (2013)
* Mindy Kaling (2014)
* Taylor Schillingová (2015)
* Taylor Schillingová (2016)
* Niecy Nash (2017)
* Issa Rae (2018)
* Phoebe Waller-Bridge (2019)
* Elle Fanningová (2020)

 |
| 2021 - súčasnosť | 
* Jean Smartová (2021)

 |

| * z
* d
* u
Držiteľky ceny Lucy Award |
| --- |
| 
* Linda Bloodworth-Thomason/Gary David Goldberg/Susan Lucci (1994)
* Tracey Ullman/Elizabeth Montgomery/Imogene Coca/Fred Silverman/Brianne Murphy, (1995)
* Garry Marshall/Marlo Thomas/Angela Lansburyová/Madelyn Pugh Davis/Nancy Savoca (1996)
* Carol Burnettová/Roseanne Barrová/Jean MacCurdy (1997)
* Diahann Carroll/Kay Koplovitz/Barbara Waltersová/Shari Lewis (1998)
* Camryn Manheim/Sarah Jessica Parkerová/Kim Cattrall/Kristin Davisová/Cynthia Nixonová (1999)
* Cher, Ellen DeGeneresová, Anne Hecheová, Sharon Stonová, Michelle Williams) (2000)
* Rosie O'Donnell, Anne Sweeney, Tyne Daly, Amy Brenneman (2002)
* Stockard Channing/Sheila Nevins/Lily Tomlinová (2003)
* Blythe Dannerová (2004)
* Debra Messingová/Megan Mullaly (2005)
* Geena Davisová (2006)
* Shonda Rhimes (2007)
* Salma Hayek (2008)
* Holly Hunterová (2009)
* Courteney Coxová (2010)
* Nina Tassler (2011)
* Bonnie Hammer (2012)
* Christina Hendricksová/January Jones/Elisabeth Mossová/Jessica Paré/Kiernan Shipka (2013)
* Kerry Washingtonová (2014)
* Jill Soloway (2015)
* Taraji P. Henson (2016)
* Tracee Ellis Ross (2017)
* Channing Dungey (2018)

 |

Autoritné údaje: * BnF: 14169968d
* GND: 137915616
* ISNI: 0000 0001 1700 8111
* LCCN: no94034051
* NK ČR: kv2016900234
* VIAF: 118902220
* WorldCat: lccn-no94034051